Source: https://apartmanyvelkalomnica.sk/obchodne-podmienky/
Timestamp: 2020-03-29 09:26:53+00:00
Document Index: 7450234

Matched Legal Cases: ['§ 2', '§ 10', '§ 66', '§ 511', '§ 533', '§ 533', '§ 533']

Obchodné podmienky - Apartmány Veľká Lomnica
Zmluvné podmienky prenájmu Apartmánu …… Veľká Lomnica
1.1. Objednávky prijíma od nájomníkov sprostredkovateľ výhradne na formulároch predpísaných týmito podmienkami, prostredníctvom rozhrania na www.apartmanylomnica.sk .
1.4. Objednávka je návrhom na uzavretie zmluvy o krátkodobom prenájme predmetu vymedzeného popisom a číslom apartmánu vo formulári v užívateľskom rozhraní na .www.apartmanylomnica. sk .
1.6. Návrh zmluvy je prijatý adresátom aj vtedy, ak prijme návrh iným spôsobom, mimo sprostredkovania spoločnosti Apartmány Lomnica, s.r.o., potvrdenie musí v takom prípade obsahovať aj potvrdenie o skutočnosti, že na uvedený čas nie je prenájom Apartmánu už dojednaný pre inú osobu prostredníctvom rozhraniawww.apartmanylomnica.sk, alebo s ním prepojenej webovej stránky.
a)	30 – 20 dní pred nástupom na ubytovanie 20% z celkovej ceny ubytovania,
b)	19 – 13 dní pred nástupom na ubytovanie 40% z celkovej ceny ubytovania,
c)	12 – 7 dní pred nástupom na ubytovanie 60% z celkovej ceny ubytovania,
d)	6 – 2 dni pred nástupom na ubytovanie 80% z celkovej ceny ubytovania,
e)	1 deň pred nástupom na ubytovanie 100% z celkovej ceny ubytovania.
7.1. Ak ktorýkoľvek zo skupiny podnikateľov (§ 2 ObZ), vrátane majetkovo prepojených obchodných spoločností a živnostenských podnikateľov, ktorí majetkovú účasť prejavujú v použití spoločného prvku v obchodnom mene (§ 10, ods. 2 a § 66a Obchodného zákonníka) alebo osôb v postavení ovládanej a ovládajúcej osoby, s obdobným predmetom činnosti, podá návrh na uzavretie zmluvy o krátkodobom nájme apartmánu, a následne dôjde:
a) k jeho užívaniu iným členom skupiny podnikateľov,
b) k jeho užívaniu zamestnancami alebo inými osobami podriadenými podnikateľovi predstavuje takéto prevzatie dohodu o vzniku spoločného záväzku v zmysle § 511 Občianskeho zákonníka; ak k úkonu dôjde bez súhlasu pôvodného dlžníka – objednávateľa, predstavuje takéto prevzatie pristúpenie k záväzku v zmysle § 533 OZ a to ako ohľadne nájomného tak aj ohľadne nároku na náhradu škody na predmete nájmu.
7.3. Obdobne sa strany dohodli na vzniku spoločného záväzku nájomcu s fyzickými osobami mimo zamestnancov prenajímateľa, alebo jemu podriadených osôb, alebo jeho zmluvných dodávateľov, ktorým nájomca umožnil užívať predmet nájmu.
7.3. Pre riešenie sporov zo spoločných záväzkov alebo viacstranných obchodov ku ktorým dôjde na základe uzavretia zmluvy a prevzatia predmetu prenájmu podľa predchádzajúcich odsekov sa uplatní článok IX. týchto podmienok.
8.1. Objednávateľ (nájomca) odoslaním objednávky a súhlasom s týmito podmiekami navrhuje súčasne uzavretie rozhodcovskej doložky podľa čl. IX všetkým osobám, ktoré budú viazané spoločnými záväzkami, ako aj pristúpením k záväzku objednávateľa podľa § 533 OZ.
8.2. Prenajímateľ potvrdením objednávky navrhuje súčasne uzavretie rozhodcovskej doložky podľa čl. IX všetkým osobám, ktoré sú alebo budú zaviazané spoločnými záväzkami s objednávateľom, ako aj pristúpením k záväzku podľa § 533 OZ.
8.3. Návrh podľa ods. 8.1. a 8.2. je záväzný a neodvolateľný, a prijatím zo strany spoločných dlžníkov (osôb spoločne zaviazaných) ako aj fyzických a právnických osôb, ktoré pristúpia k záväzku nájomcu voči prenajímateľovi, je uzavretá rozhodcovská zmluva podľa čl. IX.
IX. Riešenie sporov a voľba práva
9.1. Všetky spory medzi stranami tejto rozhodcovskej doložky, alebo v súvislosti s ňou, vrátane sporov o jej platnosť, porušenie, výklad a zrušenie, ako aj spory týkajúce sa arbitrability sporu, budú riešené rozhodcovským súdom tvoreným jediným rozhodcom Mgr. Slavomírom Jančokom, ACIArb, (sjancok@aaa-arbitration.org) podľa pravidiel SRS JSM.
9.5. Strany výslovne berú na vedomie, že prenajímanie predmetu nájmu zo strany prenajímateľa nie je predmetom činnosti prenajímateľa ako podnikateľského subjektu, ale iba užívaním jeho vlastného majetku, a právny vzťah medzi prenajímateľom a nájomcom nie je spotrebiteľským vzťahom. Ak je objednávateľom osoba oprávnená na podnikanie, riadi sa právny vzťah medzi stranami ustanoveniami Obchodného zákonníka, a ustanoveniami španielskeho zákona o boji proti omeškaným platbám v obchodnom styku (Ley de Morosidad).
Ak vznikne medzi stranami spor o dodatočné určenie časti zmluvy podľa Občianskeho Zákonnáka rozhodne sa o určení ustanovenia zmluvy v konaní podľa Rokovacieho poriadku SRS JSM. Strany výslovne vyhlasujú, že dodatočné určenie časti obsahu zmluvy nie je podmienkou platnosti a účinnosti zmluvy uzavretej podľa týchto obchodných podmienok.
XI. Nakladanie s osobnými údajmi
11.1.Sprostredkovateľ prevádzkuje informačný systém o objednávateľoch, ktorý tvorí rezervačný formulár v užívateľskom rozhraní webovej stránky sprostredkovateľa, a externé úložisko exportovaných dát na pevnom disku sprostredkovateľa. Exportované dáta sa uchovávajú v zabezpečených súboroch. Prístup k exportovaným dátovým súborom obsahujúcim osobné údaje objednávateľa majú osoby poverené spracovaním osobných údajov a plnením zmluvy, a to: a) administrátor rezervačného systému, b) konatelia sprostredkovateľa, c) prevádzkár apartmánov/recepcie apartmánového domu, d) iné osoby poverené sprostredkovateľom.
11.2. Prevádzku rozhrania a zálohovanie dát poskytuje sprostredkovateľovi poskytovateľ zmluvných služieb/sietí elektronických komunikácií. Akýkoľvek únik, neoprávnené nakladanie, poskytnutie alebo sprístupnenie údajov medzi poskytovateľom služieb/sietí elektronických komunikácií nemožno pričítať zodpovednosti sprostredkovateľa, a objednávateľ sa zaväzuje akékoľvek nároky z takéhoto zásahu do svojich právom chránených záujmov uplatňovať priamo voči poskytovateľovi. Sprostredkovateľ na požiadanie objednávateľa je povinný poskytnúť potrebnú súčinnosť pre uplatnenie nároku.
11.3.Objednávateľ odoslaním objednávky udeľuje prenajímateľovi a sprostredkovateľovi v súlade so zákonom č. 428/2002 Z. z. o ochrane osobných údajov súhlas na spracovávanie jeho osobných údajov uvedených v objednávke v informačnom systéme sprostredkovateľa za účelom plnenia zmluvy uzatváranej podľa týchto podmienok a to aj elektronickými prostriedkami (najmä e-mail, SMS správy, telemarketing). Súhlas objednávateľ udeľuje na dobu do jeho odvolania.
11.4. Sprostredkovateľ je oprávnený poskytnúť spracované údaje príslušným štátnym orgánom, ak je to potrebné na vykonanie dokazovania v prebiehajúcich občianskych, obchodných, trestných alebo správnych (priestupkových) konaniach,na požiadanie vlastníka apartmánu je tiež oprávnený poskytnúť spracované údaje vlastníkovi apartmánu, ak je to potrebné na uplatnenie jeho práv, a to výhradne v rozsahu v ktorom sa podľa zákona nevyžaduje súhlas dotknutej osoby.
XII. Voľba práva
12.1. Medzi stranami sa výslovne dojednáva voľba práva pre všetky záväzkové vzťahy, a to voľba Princípov európskeho zmluvného práva. 12.2. Pre otázky neriešené v princípoch použije sa ako rozhodné právo právny poriadok tej zmluvnej strany, ktorý má najužší vzťah k predmetu sporu; prednosť však bude mať:
a) vo veciach odporovateľných úkonov právny poriadok štátu, v ktorom má sídlo zmluvná strana, ktorej úkon sa napáda,
b) v prípade náhrady škody právny poriadok štátu, kde má sídlo poškodený,
c) v otázkach formálnej platnosti úkonu ten právny poriadok, ktorý vyžaduje menej požiadaviek formy,
d) v otázkach materiálnej platnosti úkonu ten právny poriadok, ktorý väčšmi podporuje princíp zmluvnej slobody a princíp non venire contra factum proprium,
e) v prípade žaloby o uloženie súdnej pokuty (judicial penalty), ustanovenie UPICC Art. 7.2.4.,
f) vo veciach zmluvnej pokuty slovenské právo, v prípade ak je objednávateľom podnikateľ v zmysle slovenského Obchodného zákonníka, použije sa vo veciach zmluvnej pokuty španielske právo.
11.1. Zmluvné podmienky prenájmu sú záväzné odo dňa ich zverejnenia na internetovej stránke www.apartmanylomnica.sk .zverejnením SRS JSM podľa čl. IX a zverejnením v priestoroch predmetu nájmu, a to dňom prvého zverejnenia, v prípade zverejnenia v priestoroch predmetu nájmu sú účinné iba voči osobám, ktoré sa s nimi preukázateľne oboznámili a prejavili svoj súhlas v priestoroch predmetu nájmu.
11.2. Zmluvné podmienky platia v tom rozsahu a znení, v ktorom sú uvedené na internetovej stránke www.apartmanylomnica.sk . v deň odoslania objednávky. Tieto podmienky sú založené na slobodnej vôli oboch zmluvných strán, a strany vyhlasujú, že zmeny dispozitívnych ustanovení zákonov, ktorými sa ich zmluvný vzťah riadi, sa ich platnosti nedotýkajú. Strany považujú obsah týchto podmienok za súladný s dobrými mravmi a v zmysle zásady non venire contra factum proprium vyhlasujú, že v budúcnosti sa nebudú domáhať námietku rozporu týchto podmienok alebo ich časti s dobrými mravmi.
11.3. Objednávateľ odoslaním objednávky udeľuje prenajímateľovi a sprostredkovateľovi v súlade so zákonom č. 122/2013 Z. o ochrane osobných údajov súhlas na spracovávanie jeho osobných údajov uvedených v objednávke v informačnom systéme sprostredkovateľa za účelom plnenia zmluvy uzatváranej podľa týchto podmienok a to aj elektronickými prostriedkami (najmä e-mail, SMS správy, telemarketing). Súhlas objednávateľ udeľuje na dobu do jeho odvolania. Objednávateľ berie na vedomie, že údaje vyplnené v objednávke sú súčasťou registrovaného informačného systému sprostredkovateľa, ako údaje, ktoré má prevádzkovateľ právo zhromažovať aj bez súhlasu dotknutej osoby za účelom plnenia zmluvy.